L'Ajuntament de Sagunt i la Tinència d'Alcaldia del Port de Sagunt s'il·luminaran de morat este dijous pel Dia de la Fibromiàlgia i la Síndrome de Fatiga Crònica
11 de maig 2022

L'Asociación Grupo de Apoyo Mutuo en Fibromialgia y Síndrome de Fatiga Crónica (AGAMF) organitza amb la col·laboració de l'Ajuntament de Sagunt per a este dijous, 12 de maig, una jornada amb motiu del Dia de la Fibromiàlgia i la Síndrome de Fatiga Crònica.

La programació preparada per AGAMF comptarà amb diverses activitats, entre les quals destaca una _Vesprada de salut_ amb classe oberta de ioga i biodansa, a les quals està convidada tota la ciutadania, així com la lectura d'un manifest, tot això amb la finalitat de sensibilitzar i visibilitzar estes patologies.

L'Ajuntament de Sagunt, per la seua banda, il·luminarà en color morat les façanes del Consistori i de la Tinència d'Alcaldia del Port de Sagunt amb motiu d'esta data, com a gest de suport a les persones que conviuen amb estes patologies i amb els seus familiars.

La _Vesprada de salut_ tindrà lloc en el _terraet_ de la plaça Cronista Chabret de Sagunt. De 17.30 a 18.30 hores serà la classe de ioga, mentre que de 19.00 a 19.30 hores serà la de biodansa. Des de l'organització recomanen a les persones participants acudir amb roba i calcer adequats i estoreta.

![](/media/qqjm0r15/c2_diafibromialgiasfc.jpg?width=549.6022727272727&height=850)

*   [](http://www.facebook.com/sharer.php?u=https://aytosagunto.es/va/actualitat/il-luminacio-dia-fibromialgia-i-sindrome-fatiga-cronica-sagunt-2022-05-11/ "Facebook")
*   [](http://twitter.com/share?url=https://aytosagunto.es/va/actualitat/il-luminacio-dia-fibromialgia-i-sindrome-fatiga-cronica-sagunt-2022-05-11/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/il-luminacio-dia-fibromialgia-i-sindrome-fatiga-cronica-sagunt-2022-05-11/ "Linked In")
*   [](mailto:?body=https://aytosagunto.es/va/actualitat/il-luminacio-dia-fibromialgia-i-sindrome-fatiga-cronica-sagunt-2022-05-11/)